Gran ambient esportiu a Burjassot
2025-07-24

Les pistes d’atletisme del Poliesportiu de Burjassot han acollit a prop de 200 atletes que, tenint com a amfitrions als components del Centre Ocupacional Los Silos, han participat en la trobada esportiva organitzada des de Copava, l’Associació coordinadora de recursos d’atenció a persones amb diversitat funcional intel·lectual, entitat de la qual forma part el centre burjassoter.

No han volgut perdre’s el matí esportiu ni l’alcalde de Burjassot, Rafa García, ni la regidora de Benestar Social, Lluna Àrias, que han recolzat als atletes a l’inici de la jornada esportiva.

En total, s’han desplaçat a les pistes d’atletisme del citat espai esportiu 192 esportistes, dels quals 87 s’havien inscrit en proves oficials i 105 en proves adaptades. La competició, a més, ha comptat amb la participació de part de l’alumnat de l’IES Federica Montseny que, de manera voluntària, han col·laborat en el matí esportiu.